**იდეათონი**

**კლიმატგონივრული სოფლის მეურნეობა**

**ინდივიდუალური განაცხადის ფორმა**

|  |
| --- |
| 1. **ინფორმაცია აპლიკანტის შესახებ**
 |
| **სრული სახელი** : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**კოლეჯი/უნივერსიტეტი/ორგანიზაცია:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**საკონტაქტო ინფორმაცია:****ელ.ფოსტა:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****ტელეფონის ნომერი**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\*თუ ხართ სტუდენტი, გთხოვთ, მიუთითეთ სასწავლო პროგრამა და კურსი**\*განცხადს თან დაურთეთ რეზიუმე.* |
| **2: ფონური ინფორმაცია კლიმატის ცვლილების ადაპტაციისა და შერბილების შესახებ***\*გთხოვთ, გაეცნოთ ფონურ ინფორმაციას და წარმოადგინოთ საპროექტო იდეა, რომელიც შეეხება სოფლის მეურნეობის სექტორში კლიმატის ცვლილებასთან დაკავშირებული კონკრეტული გამოწვევის გადაწყვეტას.* |
| **კლიმატის ცვლილება და სოფლის მეურნეობა**კლიმატის ცვლილება ატმოსფეროში სათბურის აირების მაღალი კონცენტრაციითაა გამოწვეული. ის უარყოფითად აისახება სოფლის მეურნეობის სექტორზე, რომელიც, თავის მხრივაც კლიმატის ცვლილების ერთ-ერთი მიზეზია.სოფლის მეურნეობა ტრადიციულად საქართველოს ეკონომიკის ერთ-ერთი წამყვანი დარგია. ამჟამად ქვეყნის მოსახლეობის 40% ცხოვრობს სოფლად და ჩართულია სოფლის მეურნეობაში. საქართველოს სოფლის მეურნეობის სექტორი უმნიშვნელოვანეს როლს თამაშობს ქვეყნის ეკონომიკაში. ამასთანავე, ქართველ ფერმერებს აქვთ საკვანძო როლი საზოგადოებისათვის ფუნდამენტური საჭიროების - უსაფრთხო და ხელმისაწვდომი საკვების მიწოდების უზრუნველყოფაში.[[1]](#footnote-1) **კლიმატის ცვლილების ადაპტაცია**ყველგან და მათ შორის საქართველოშიც, სოფლის მეურნეობა ერთ-ერთი ყველაზე მგრძნობიარე სექტორია კლიმატის ცვლილების მიმართ, ვინაიდან ის მთლიანად დამოკიდებულია კლიმატური პარამეტრების (ტემპერატურის ცვალებადობა, ნალექების რაოდენობისა და სიხშირის ცვლილებები) და აგროკლიმატური ზონების ცვლილებაზე.[[2]](#footnote-2) შესაბამისად, ამ ცვლილების მიმართ დარგის ადაპტაცია განსაკუთრებულ ყურადღებას საჭიროებს.დღეისათვის საქართველოში კლიმატის ცვლილებამ მნიშვნელოვნად იმოქმედა სოფლის მეურნეობის პროდუქტიულობაზე და გამოიწვია ბუნებრივი სტიქიური მოვლენების სიხშირის ზრდა. საქართველოს რთული გეოგრაფიული რელიეფის გათვალისწინებით, ქვეყანა მგრძნობიარეა სხვადასხვა ბუნებრივი საფრთხის მიმართ, მათ შორის: i) მეწყერი; ii) ღვარცოფი; iii) ეროზია; iv) ზვავი; ქ) წყალდიდობა და წყალმოვარდნა vi) გვალვა; და vii) ძლიერი ქარი. გახშირებული სტიქიური მოვლენები მნიშვნელოვან გავლენას ახდენს ადგილობრივ ეკონომიკასა და საარსებო წყაროზე და მოსალოდნელია, რომ უახლოეს ათწლეულში სიტუაცია კიდევ უფრო გაუარესდება.საქართველოს სოფლის მეურნეობისა და სოფლის განვითარების 2021-2027 წლების სტრატეგიის მიხედვით, საქართველოს ერთ-ერთი მიზანია ბუნებრივი რესურსების მდგრადი გამოყენება, ეკოსისტემების შენარჩუნება და კლიმატის ცვლილებასთან ადაპტაცია. ამასთანავე, ეროვნულ დონეზე განსაზღვრული წვლილის ფარგლებში, ქვეყანა გეგმავს, რომ ხელი შეუწყოს ღონისძიებების განხორციელებას, რომელთა მიზანია ექსტრემალური ამინდით გამოწვეული ზარალისა და ზიანის შემცირება.[[3]](#footnote-3) კვლევებით დასტურდება, რომ კლიმატის ცვლილება უარყოფით გავლენას ახდენს საქონელზე. კერძოდ, ატმოსფერული ტემპერატურის მატების შედეგად მცირდება საქონლის წველადობა. სითბური სტრესის რისკი მეცხოველეობის სექტორში განსაკუთრებით მაღალია კახეთის, ქვემო და შიდა ქართლის, ასევე, იმერეთის, სამეგრელო–ზემო სვანეთის, სამცხე–ჯავახეთის, გურიისა და აჭარის დაბლობ ადგილებში (ზღვის დონიდან 700–800 მეტრ სიმაღლემდე).[[4]](#footnote-4) ამასთანავე, კლიმატის ცვლილებას მნიშვნელოვანი გავლენა აქვს ისეთ სასოფლო-სამეურნეო კულტურებზე, როგორიც არის ვაზი, თხილი, ხორბალი, მანდარინი და სიმინდი. კლიმატის ცვლილების გავლენა სოფლის მეურნეობის სექტორზე ნათლად ჩანს ორი ერთმანეთისგან კლიმატის თვალსაზრისით მკვეთრად განსხვავებული რეგიონის - აჭარისა და კახეთის მაგალითზე. აჭარის ტერიტორიაზე სოფლის მეურნეობისთვის ძირითად პრობლემას წარმოადგენს მიწის ეროზია. რეგიონში ეს პრობლემა დაკავშირებულია უხვი ნალექების პირობებში ნიადაგის ნაყოფიერი ფენის წარეცხვასთან, რაც კლიმატის ცვლილების შედეგად უხვი ნალექების გახშირებასთან ერთად ამწვავებს პრობლემის აქტუალობას. დადასტურდა, რომ დათბობის შედეგად გაძლიერებული და გახშირებული უხვი ნალექი იწვევს მთების ფერდობებზე ნიადაგის ჩამორეცხვას, რასაც ბალახეული საფარის ინტენსიური ექსპლუატაციის პირობებში თან სდევს სათიბ-საძოვრების პროდუქტიულობის მკვეთრი შემცირება და საძოვრების ეროზია, რაც თავის მხრივ უარყოფით გავლენას ახდენს მეცხოველეობის განვითარებაზე.[[5]](#footnote-5) ამასთანავე, საქართველოს მეოთხე ეროვნულ შეტყობინებაში კიდევ ერთხელ ხაზგასმულია, რომ გარემო პირობები მეცხოველეობის დარგის ეკონომიკურად წარმართვის განუყოფელი ნაწილია. პროდუქტიულობის ზრდა კი, უშუალოდ არის დამოკიდებული პირუტყვისთვის ექსტრემალურ პირობებში შესატყვისი საარსებო გარემოს შექმნაზე.[[6]](#footnote-6)მნიშვნელოვანია აღინიშნოს, რომ წვრილი, ძირითადად საარსებოდ აუცილებელ სოფლის მეურნეობაში ჩაბმული ფერმერები უფრო მგრძნობიარენი და დაუცველნი არიან კლიმატის ცვლილებისადმი, რადგან მათ აქვთ შეზღუდული წვდომა ტექნოლოგიებსა და პრაქტიკულ უნარებზე. კლიმატის ცვლილების რისკებთან გამკლავებისათვის, მნიშვნელოვანია ცნობიერების ამაღლება, ახალი ტექნოლოგიების გადმოტანა და მათ შესახებ საინფორმაციო კამპანიების ჩატარება, მაგალითად, ფერმერების ცნობიერების ამაღლება, კარგი პრაქტიკებისა და გამოცდილების გაზიარება, ასევე ახალი ტექნოლოგიების სადემონსტრაციო საიტების მოწყობა და პოპულარიზაცია.[[7]](#footnote-7) **კლიმატის ცვლილების შერბილება**საქართველოს ეროვნულ დონეზე განსაზღვრული წვლილის მიხედვით, კლიმატის ცვლილების შერბილებისთვის შესაბამისი ეკონომიკის ყველა ძირითადი სექტორისთვის, მთლიანი სათბურის აირების ემისიების მაჩვენებლის, 1990 წელს დაფიქსირებულ დონესთან შედარებით, 35%-ით შემცირებას გულისხმობს.საქართველოს ეროვნულ დონეზე განსაზღვრული წვლილის მიხედვით, 2030 წლისთვის სოფლის მეურნეობის სექტორიდან გაფრქვევების სამიზნე მაჩვენებელი არ არის განსაზღვრული, თუმცა კლიმატის ცვლილების 2030 წლის სტრატეგია და მისი განხორციელების სამოქმედო გეგმები მოიაზრებენ დაბალნახშირბადიანი სოფლის მეურნეობის სექტორის განვითარების ხელშეწყობას კლიმატგონივრული სოფლის მეურნეობის ტექნოლოგიებისა და მომსახურების წახალისებით. საქართველოში სათბურის გაზების ეროვნული ინვენტარიზაციის ანგარიშის (GHGI) მიხედვით, სოფლის მეურნეობის სექტორიდან სათბურის გაზების ემისიები ქვეყნის მთლიანი ემისიების წილის 11.8%-ს შეადგენს. საქართველოში სათბურის აირების ეროვნული ინვენტარიზაციის ბოლო ანგარიშის მიხედვით, საქართველოს სოფლის მეურნეობის სექტორი, როგორც სათბურის გაზების ემისიების წყარო, მოიცავს შემდეგ კატეგორიებს: ენტერული ფერმენტაცია, ნაკელის მართვა, N2O-ს პირდაპირი და არაპირდაპირი ემისიები მართვადი ნიადაგებიდან, სოფლის მეურნეობის ნარჩენების საველე წვა, მოკირიანება და შარდოვანას გამოყენება. [[8]](#footnote-8) საქართველოს კლიმატის ცვლილების სტრატეგიის (2020-2030 წწ) თანახმად, 2030 წლისთვის, ბიზნესის ტრადიციული განვითარების (BAU) სცენარის მიხედვით, 2015 წელთან შედარებით, საქართველოს სოფლის მეურნეობის სექტორში მოსალოდნელია გაფრქვევების დაახლოებით 40%-ით ზრდა, რაც 4,624 გგ CO2 ეკვივალენტს შეადგენს, საიდანაც 36.8% ნაწლავურ ფერმენტაციაზე, 47% - სასოფლო-სამეურნეო ნიადაგიდან გაფრქვევებზე (პირდაპირი და არაპირდაპირი გაფრქვევები), ხოლო 14.7% ნაკელის მართვაზე მოდის. სასოფლო-სამეურნეო ნიადაგებიდან გაფრქვევების ძირითადი წყაროებია საძოვრები, სინთეზური სასუქები (პირდაპირი გაფრქვევები სასოფლო-სამეურნეო ნიადაგიდან) და აზოტის გაჟონვა და ჩამონადენი (არაპირდაპირი გაფრქვევები სასოფლო-სამეურნეო ნიადაგიდან).[[9]](#footnote-9)ეროვნულ დონეზე განსაზღვრული წვლილის ხედვის განსახორციელებლად საქართველო მიზნად ისახავს დაბალნახშირბადიანი სოფლის მეურნეობის სექტორის განვითარების ხელშეწყობას კლიმატგონივრული სოფლის მეურნეობის ტექნოლოგიებისა და მომსახურებების წახალისების გზით. დასახული ამოცანაა, რომ საქართველომ შეამციროს სოფლის მეურნეობის სექტორიდან სათბურის აირების ემისიები, ამისათვის კი მნიშვნელოვანია, რომ მაქსიმალურად გაუმჯობესდეს მსხვილფეხა რქოსანი პირუტყვის 20%-ს კვების ხარისხი, რაც ენტერული (ნაწლავური) ფერმენტაციით გამოწვეულ სათბურის აირების ემისიების შემცირებას გამოიწვევს.[[10]](#footnote-10) მეთანის ემისიების შემცირებისათვის კი მნიშვნელოვანია ნაკელის მართვის ყველაზე სასურველი მიდგომების გამოვლენა, ნიადაგის და საძოვრების მდგრადი მართვა, ასევე შინაური ცხოველების კვების მდგრადი პრაქტიკების დანერგვის ხელშეწყობა.[[11]](#footnote-11)**გთხოვთ, გაეცნოთ ზემოაღნიშნულ ფონურ ინფორმაციას და წარმოადგინოთ საპროექტო იდეა, რომელიც უზრუნველყოფს კლიმატის ცვლილებასა და სოფლის მეურნეობასთან დაკავშირებული კონკრეტული გამოწვევის გადაჭრას.****ქვემოთ მოცემული კითხვები შესაძლოა გამოიყენოთ საპროექტო იდეის შემუშავებისათვის და კონკრეტული გამოწვევების/ების ან/და გადაწყვეტების იდენტიფიცირებისათვის:**1. რა ღონისძიებების გატარებით არის შესაძლებელი მსხვილფეხა რქოსანი პირუტყვის ენტერული (ნაწლავური) ფერმენტაციის შედეგად წარმოქმნილი ემისიების შემცირება?
2. რა ღონისძიებების გატარებით არის შესაძლებელი სასოფლო-სამეურნეო ნიადაგებიდან წარმოქმნილი აზოტის ოქსიდის ემისიებისა და ნიადაგის დეგრადაციის შემცირება, ასევე ნიადაგისა და სოფლის მეურნეობის პროდუქტიულობის გაზრდა?
3. რა ტექნოლოგიებით ან მიდგომებით არის შესაძლებელი ნაკელის გამოყენების ოპტიმიზაცია აზოტის ოქსიდის ემისიების შესამცირებლად?
4. რა ღონისძიებების გატარებით არის შესაძლებელი საძოვრებზე კლიმატის ცვლილების უარყოფითი ზემოქმედების შემცირება?
5. რა ღონისძიებების გატარებით არის შესაძლებელი მეცხოველეობის სექტორის ადაპტაცია კლიმატის ცვლილების უარყოფით ზეგავლენასთან?
6. რა ღონისძიებების გატარებით არის შესაძლებელი სასოფლო-სამეურნეო კულტურების (მაგ. ვაზი, თხილი, ხორბალი, მანდარინი და სიმინდი) მედეგობის გაუმჯობესება კლიმატის ცვლილების მიმართ? *შეგიძლიათ, შეარჩიოთ ერთ-ერთი მათგანი.*
7. რა ღონისძიებების გატარებით არის შესაძლებელი კლიმატგონივრული სასოფლო-სამეურნეო პრაქტიკების ხელმისაწვდომობის გაუმჯობესება ქართველი ფერმერებისთვის?

  |
| 1. **გთხოვთ, მიუთითოთ პროექტის სათაური:**
 |
| 1. **პრობლემის აღწერა**
 |
| გთხოვთ, დაადგინოთ და აღწეროთ კონკრეტული პრობლემა კლიმატის ცვლილების მიტიგაციის ან/და ადაპტაციის მიმართულებით მოწოდებული ფონური ინფორმაციის საფუძველზე. *(არაუმეტეს 400 სიტყვა)* |
| 1. **შემოთავაზებული გადაწყვეტა**
 |
| გთხოვთ, აღწეროთ თუ როგორ ჭრის ზემოაღნიშნულ პრობლემას შემოთავაზებული გადაწყვეტა. *(არაუმეტეს 600 სიტყვა)* |
|  **მეთოდოლოგია** *(არაუმეტეს 500 სიტყვა)* |
| გთხოვთ, აღწეროთ მეთოდოლოგიური/სტრატეგიული მიდგომა შემოთავაზებული გადაწყვეტის განსახორციელებლად, მაგ.:* პრაქტიკაზე/ტექნოლოგიაზე ორიენტირებული ინტერვენციები
* პოლიტიკის ადვოკატირება
* თემზე დაფუძნებული მიდგომები

*(არაუმეტეს 500 სიტყვა)* |
| 1. **ძირითადი აქტივობები**
 |
| ჩამოაყალიბეთ ძირითადი აქტივობები, რომლებიც საჭიროა გადაწყვეტის განსახორციელებლად. *(არაუმეტეს 500 სიტყვა)* |
| 1. **ინოვაციური მიდგომა:**
 |
| არსებობის შემთხვევაში, აღწერეთ ინოვაციური მიდგომა, რომელსაც გამოიყენებს თქვენი საპროექტო იდეა. *(არაუმეტეს 300 სიტყვა)* |
| 1. **განხორციელების გეგმა**
 |
| *გთხოვთ, იხელმძღვანელეთ ქვემოთ მოცემული ცხრილით*

|  |
| --- |
| **მიზანი:** |
| **მოსალოდნელი შედეგი** | **აქტივობა** | **ვადები** | **პასუხისმგებელი მხარე/გუნდი** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |

 |
| 1. **დაინტერესებული მხარეების ჩართულობა/პარტნიორობა**
 |
| აღწერეთ როგორ ჩაერთვებიან სხვადასხვა დაინტერესებული მხარეები (მაგ. ფერმერები, კერძო სექტორი, სამთავრობო უწყებები, არასამთავრობო ორგანიზაციები).*(არაუმეტეს 400 სიტყვა)* |
| 1. **შემოთავაზებული გადაწყვეტის გავლენა**
 |
| აღწერეთ თქვენი საპროექტო იდეის/გადაწყვეტის სოციალური, გარემოსდაცვითი და ეკონომიკური სარგებელი. *(არაუმეტეს 300 სიტყვა)*ა. სოციალურიბ. გარემოსდაცვითიგ. ეკონომიკური |
| 1. **მდგრადობა**
 |
| (აღწერეთ თუ როგორ უზრუნველყოფთ შემოთავაზებული იდეის/გადაწყვეტის მდგრადობას.) *(არაუმეტეს 300 სიტყვა)* |
| 1. **ბიუჯეტი**

გთხოვთ, მოგვაწოდოთ შემოთავაზებული საპროექტო იდეის/გადაწყვეტასთან დაკავშირებული ძირითადი ხარჯების ზოგადი აღწერა. |
| **N** | **კატეგორია** | **განმარტება** | **რაოდენობა** |
| **1** | ადამიანური რესურსები | ინიციატივის განსახორციელებლად საჭირო ადამიანური რესურსი. |  |
| **2** | ფინანსური რესურსები | კონკრეტულ აქტივობის განხორციელებისათვის საჭირო თანხები. |  |
| **3** | მატერიალური რესურსები | მაგ. აღჭურვილობა |  |
| **4** | ტექნიკური რესურსები | მაგ. სპეციალიზებული ცოდნა ან გამოცდილება. |  |
| **5** | დაინტერესებული მხარეების მხარდაჭერა | მაგ. თანამშრომლობა აქტივობების განხორციელებაში |  |

1. საქართველოს სათბურის გაზების ემისიის ეროვნული ინვენტარიზაციის დოკუმენტი (1990-2022 წწ.), 2024 წ. [↑](#footnote-ref-1)
2. კლიმატის ცვლილების მიმართ მდგრადი, დაბალემისიებიანი (კლიმატგონივრული) სოფლის მეურნეობა; გაეროს განვითარების პროგრამა (UNDP), 2020 [↑](#footnote-ref-2)
3. საქართველოს განახლებული ეროვნულ დონეზე განსაზღვრული წვლილი (NDC), 2021, პუნქტი 63 და 68 [↑](#footnote-ref-3)
4. კლიმატის ცვლილება - ზემოქმედება ადაპტაცია, გაეროს განვითარების პროგრამა (UNDP), გვ.12 [↑](#footnote-ref-4)
5. საქართველოს მესამე ეროვნული შეტყობინება გაეროს კლიმატის ცვლილების ჩარჩო კონვენციის მიმართ, საქართველოს გარემოს დაცვისა და სოფლის მეურნეობის სამინისტრო, [↑](#footnote-ref-5)
6. საქართველოს მეოთხე ეროვნული შეტყობინება გაეროს კლიმატის ცვლილების ჩარჩო კონვენციის მიმართ, საქართველოს გარემოს დაცვისა და სოფლის მეურნეობის სამინისტრო, 2021 [↑](#footnote-ref-6)
7. *იქვე.2* [↑](#footnote-ref-7)
8. *იქვე.6* [↑](#footnote-ref-8)
9. საქართველოს კლიმატის სამოქმედო გეგმა 2020-2030 წწ, საქართველოს გარემოს დაცვისა და სოფლის მეურნეობის სამინისტრო [↑](#footnote-ref-9)
10. საქართველოს 2030 წლის კლიმატის ცვლილების სტრატეგია2030, საქართველოს გარემოს დაცვისა და სოფლის მეურნეობის სამინისტრო

<https://faolex.fao.org/docs/pdf/geo209870.pdf> [↑](#footnote-ref-10)
11. *იქვე 10. მიზანი 5.1* [↑](#footnote-ref-11)